|  |
| --- |
| **4ο Πανελλήνιο Συνέδριο «Η Βιολογία στην Εκπαίδευση»** |
|  |
|  |
| **1-3 Δεκεμβρίου 2017 Αμφιθέατρο Ραλλείου Γενικού Λυκείου Θηλέων Πειραιά** |
| PEV_logo.png |
|  |
|  |
|  |

Αγαπητοί/ες συνάδελφοι,

Σας ενημερώνουμε ότι η **Πανελλήνια Ένωση Βιοεπιστημόνων (Π.Ε.Β.)** διοργανώνει το **4ο Πανελλήνιο Συνέδριο** με τίτλο **«Η Βιολογία στην Εκπαίδευση»** ([**http://4synedrio.pev.gr**](http://4synedrio.pev.gr))

 Το συνέδριο θα πραγματοποιηθεί σε συνεργασία με:

### το Ράλλειο Γενικό Λύκειο Θηλέων Πειραιά,

### την [Διεύθυνση Δευτεροβάθμιας Εκπαίδευσης (ΔΙ.Δ.Ε.) Πειραιά](https://www.google.gr/url?sa=t&rct=j&q=&esrc=s&source=web&cd=8&cad=rja&uact=8&ved=0ahUKEwiMpqyHuOLUAhVsLsAKHXM_CToQFgg3MAc&url=http%3A%2F%2Fdide-peiraia.att.sch.gr%2F&usg=AFQjCNFlGjF4LdVjIzCc0oEuKAHSEy8PoQ) και

### την Περιφερειακή [Διεύθυνση](https://www.google.gr/url?sa=t&rct=j&q=&esrc=s&source=web&cd=8&cad=rja&uact=8&ved=0ahUKEwiMpqyHuOLUAhVsLsAKHXM_CToQFgg3MAc&url=http%3A%2F%2Fdide-peiraia.att.sch.gr%2F&usg=AFQjCNFlGjF4LdVjIzCc0oEuKAHSEy8PoQ) Π/Θμιας &Δ/Θμιας Εκπαίδευσης Αττικής

στους χώρους του Ράλλειου Γενικού Λυκείου Θηλέων, στον Πειραιά, στις **1-3 Δεκεμβρίου 2017**.

Σύμφωνα με τους στόχους του συνεδρίου, προτείνεται να παρουσιασθούν και συζητηθούν εισηγήσεις και γενικότερα, επιστημονικές δραστηριότητες που σχετίζονται με μια σειρά από επιμέρους πεδία που συνδέονται με τη Βιολογία σε όλες τις βαθμίδες της εκπαίδευσης.

Ενδεικτικά αναφέρονται:

1. Ιστορία και φιλοσοφία των βιολογικών επιστημών
2. Διδασκαλία και μάθηση στις βιολογικές επιστήμες
3. Αναλυτικά προγράμματα και εγχειρίδια βιολογικών επιστημών
4. Γραμματισμός στις βιολογικές επιστήμες
5. Βιολογικές επιστήμες και εκπαιδευτική πολιτική
6. Εκπαίδευση – επιμόρφωση εκπαιδευτικών στις βιολογικές επιστήμες
7. Άτυπες μορφές εκπαίδευσης στις βιολογικές επιστήμες
8. Η διδασκαλία των βιολογικών επιστημών στην Ελλάδα και στον υπόλοιπο κόσμο
9. Αξιολόγηση μαθητών στις βιολογικές επιστήμες
10. Εφαρμογές των ΤΠΕ στην εκπαίδευση στις βιολογικές επιστήμες
11. Βιοηθική
12. Περιβαλλοντική Εκπαίδευση
13. Αγωγή Υγείας
14. Σχολικές ερευνητικές εργασίες στις βιολογικές επιστήμες
15. Σχολικές καινοτόμες δράσεις & προγράμματα στις βιολογικές επιστήμες

Η Οργανωτική Επιτροπή προσκαλεί όσους/ες ενδιαφέρονται, να υποβάλουν εισηγήσεις σχετικές με τη θεματολογία του Συνεδρίου.Στο Συνέδριο μπορούν να υποβληθούν εργασίες-εισηγήσεις έξι κατηγοριών, δηλαδή:

* **Ερευνητικές εργασίες**.
* **Διδακτικές πρακτικές**.
* **Συνεδρίες Στρογγυλής Τράπεζας – Συμπόσια.**
* **Εργαστηριακές παρουσιάσεις – Βιωματικά σεμινάρια**.
* **Αναρτήσεις – Παρουσιάσεις «πόστερ»**
* **Εργασίες με συμμετοχή καθηγητών και μαθητών**.

Οι αναλυτικές οδηγίες για την εγγραφή σας στο συνέδριο είτε ως σύνεδρος, είτε ως εισηγητής/εισηγήτρια,για την υποβολή εργασιών αλλά και για τη δομή και μορφή της εργασίας και τη κατά περίσταση διαμόρφωση του κειμένου παρουσιάζονται στο αντίστοιχο [σύνδεσμο](http://2synedrio.biologia.gr/?page_id=28) της ιστοσελίδας του συνεδρίου [http://4synedrio.pev.gr](http://4synedrio.pev.gr/?page_id=697).Τα δε υποβαλλόμενα έγγραφα θα πρέπει να μεταφορτωθούν μέσω του συστήματος διαχείρισης συνεδρίων της[**easychair.org**](http://easychair.org/).

Επίσης η ΟΕ σε συνεργασία με την Πανελλήνια Ένωση Βιοεπιστημόνων θα διοργανώσει στο πλαίσιο του  Συνεδρίου **Πανελλήνιο Σχολικό Διαγωνισμόδημιουργίας αφίσας**για τους/τις μαθητές/μαθήτριες των σχολικών μονάδων Δευτεροβάθμιας Εκπαίδευσης της χώρας με θέμα:**«Η Ελλάδα και οι θάλασσές της: παρελθόν, παρόν και μέλλον»**.

Σκοπός του διαγωνισμού είναι οι μαθητές/μαθήτριες να ευαισθητοποιηθούν και να επιδείξουν ενδιαφέρον για θέματα θαλάσσιου περιβάλλοντος και θαλάσσιας ζωής, στοχεύοντας στην παραγωγή πρωτότυπων έργων που θα προβάλουν το πώς αντιλαμβάνονται οι ίδιοι – και οι ίδιες – την διαχρονική σχέση των Ελλήνων με την θάλασσα. Αναλυτικές οδηγίες για τον διαγωνισμό θα ακολουθήσουν σε επόμενη ανακοίνωση.

Τις εργασίες του Συνεδρίου μπορούν να παρακολουθήσουν όσοι ενδιαφέρονται, είτε με απλή συμμετοχή (χωρίς εισήγηση), είτε με οποιασδήποτε μορφής εργασία (ερευνητική, διδακτική πρακτική, στρογγυλή τράπεζα, εργαστηριακή, πόστερ, καθηγητές με μαθητές). Σε κάθε περίπτωση, η συμμετοχή στο Συνέδριο επιβαρύνεται με έξοδα εγγραφής, τα οποία διαφοροποιούνται αναλόγως με τη σχέση του συμμετέχοντος με την Π.Ε.Β. αλλά και την ημερομηνία καταβολής του αντίστοιχου ποσού (προεγγραφή μέχρι τις  10Νοεμβρίου 2017 ή κανονική εγγραφή μετά τις 10 Νοεμβρίου αλλά και κατά την έναρξη/διάρκεια του συνεδρίου). Επομένως το κόστος εγγραφής ανάλογα με το χρόνο και την ιδιότητα του/της ενδιαφερόμενου/νης, καθορίζεται παρακάτω:

|  |  |
| --- | --- |
| **ΚΑΤΗΓΟΡΙΑ** | **ΚΟΣΤΟΣ ΕΓΓΡΑΦΗΣ** |
| **ΕΙΣΗΓΗΤΕΣ** | **Προεγγραφή****έως τις 10-11-2017** | **Κανονική εγγραφή****μετά τις 10-11-2017** |
| Μέλη ΠΕΒ(οικονομικά τακτοποιημένα) | **30** | **45** |
| Μη-μέλη ΠΕΒ | **45** | **60** |
| **ΣΥΝΕΔΡΟΙ ΧΩΡΙΣ ΕΙΣΗΓΗΣΗ** | **Προεγγραφή****έως τις 10-11-2017** | **Κανονική εγγραφή****μετά τις 10-11-2017** |
| Μέλη ΠΕΒ(οικονομικά τακτοποιημένα) | **15** | **25** |
| Μη-μέλη ΠΕΒ | **35** | **50** |
| Προπτυχιακοί Φοιτητές | **10** | **10** |
| Μαθητές | **ΔΩΡΕΑΝ** | **ΔΩΡΕΑΝ** |

# Το κόστος εγγραφής για τους συνέδρους περιλαμβάνει:

# Παρακολούθηση Συνεδρίου και όλων των εργασιών του.

# Συνεδριακό Υλικό (ηλεκτρονικό τόμο πρακτικών με εξασφαλισμένο ISBN από την [Εθνική Βιβλιοθήκη](http://www.nlg.gr/), φάκελος συνεδρίου, γραφική ύλη, έντυπο υλικό)

# Συμμετοχή σε όλα τα διαλείμματα καφέ και γεύματα βάσει προγράμματος

# Δημοσίευση της εργασίας στα πρακτικά του Συνεδρίου

# Βεβαίωση συμμετοχής, όπου στην οποία θα φαίνεται, ανάλογα με την περίπτωση, αν η συμμετοχή του συνέδρου περιλάμβανε εισήγηση ή όχι.

Οι κρίσιμες ημερομηνίες για το Συνέδριο είναι οι εξής:

|  |  |
| --- | --- |
| ΕΝΕΡΓΕΙΕΣ | ΗΜΕΡΟΜΗΝΙΕΣ |
| Υποβολή κειμένων εργασιών | 16 Οκτωβρίου 2017 |
| Ενημέρωση κρίσεων | 5 Νοεμβρίου 2017 |
| Υποβολή τελικών κειμένων & ανακοίνωση προγράμματος | 11 Νοεμβρίου 2017 |
| Λήξη προεγγραφής | 11 Νοεμβρίου 2017 |
| Ανακοίνωση τελικού προγράμματος | 24 Νοεμβρίου 2017 |
| Συνέδριο | 1-3 Δεκεμβρίου 2017 |

**Τρόποι επικοινωνίας**:
e-mail: bioeduconf@gmail.com

Τηλέφωνo / Φαξ: 2105224632 (γραφεία της ΠΕΒ)

**Ιστοσελίδα :**[**http://4synedrio.pev.gr/**](http://4synedrio.pev.gr/)

**Κοινωνικά δίκτυα**Σελίδα στο:

Facebook: <https://www.facebook.com/SynedrioBiologiaStinEkpaideusi>

Twitter: @bioeduconf

Με εκτίμηση

Η Οργανωτική Επιτροπή